آمریکا خاریجی ایشلر ناظیری آمریکا کری، تورک خالقی‌نین 29 اوکتوبر جمهوریت بایرامینی قوتلادی.
آمریکا کری، ائتدیگی یازی‌لی آچیقلامادا،
"آمریکا پرزیدنتی باراک اوباما و آمریکا خالقی آدین‌دان، 29 اوکتوبردا جمهوریت‌لری‌نین قورولوشونون 93ونجو ایلینی قوتلایان تورک خالقینی تبریک ائدیرم." ایفاده‌سینی ایستیفاده ائتدی.
آمریکانین اوزون مدت‌دیر موتتفیقی اولان تورکیه‌نین دموکراتیک یول‌لارلا سئچیلمیش حکومتینی و تشکیلات‌لارینی سارسیلماز بیر شکیلده دستکلمیی داوام ائتدیردیگینی ایفاده ائدن کری، 15 ژوئیه‌ده کودتا گیریشیمینده اؤلنلرین یاخین‌لارینا بیر دفعه داها باش ساغلیغی چاتدیردیقلارینی بیلدیردی.
کری، تورکیه و آمریکانین، سوریه‌دکی ایچ ساواشی، قلوبال سیغینماچیلار پروبلمی و ایفراط طرفداری قروپ‌لارین تهدیتلریله موباریزه کیمی بیر دیزی چتین‌لیکله باش ائتمه‌ده یان یانا ایشی داوام ائتدیردیگینی خاطیرلادا‌راق، بو ایفاده‌لره یئر وئردی:
"آمریکا، خصوصیله تورکیه‌ده سون دؤورده یاشانان ترور سالدیریلاری سببیله عدالت، امنیت و حوقوقون اوستونلوگو اوچون تورکیه‌نین یانیندا دایانماغا قرارلی. آمریکا‌لی‌لار، تورک‌لرله باغ‌لارینا بؤیوک دگر وئریر. سیزلره بو خصوصی گونو قید ائدرکن، خوشبخت‌لیک، ریفاه و گوون دولو بیر ایل دیلییریک . "
